open-index/open-wikipedia-markdown huggingface dataset:
அலகாபாத் சந்திப்பு தொடருந்து நிலையம்

**அலகாபாத் சந்திப்பு** தொடருந்து நிலையம், இந்தியாவிலுள்ள அலகாபாத் மாவட்டத்தின் நிர்வாகத் தலைமையிட நகரமான அலகாபாத்தில் உள்ளது.  இது ஹவுரா - தில்லி இருப்புப் பாதை வழித்தடத்திலும், ஹவுரா - மும்பை வழித்தடத்திலும் மற்றும் கோரக்பூர் - ல்க்னோ - கான்பூர் - ஜான்சி - முமபை வழித்தடத்திலும்  அமைந்துள்ளது. இந்த சந்திப்பு தொடருந்து நிலையம் 10 நடைமேடைகள் கொண்டது. இந்நகரத்திலிருந்து நாட்டின் முக்கிய நகரங்களுக்கு தொடருந்துகள் இயக்கப்படுகிறது.

தற்போது அலகாபாத் சந்திப்பு தொடருந்து நிலையத்தின் பெயர் 20 பிப்ரவரி 2020 அன்று **பிரயாக்ராஜ் சந்திப்பு தொடருந்து நிலையம்** என பெயர் மாற்றம் செய்யப்பட்டுள்ளது.

இதனருகே அமைந்த வேறு தொடருந்து நிலையங்கள்; அலகாபாத் நகரத் தொடருந்து நிலையம் 3 கி.மீ.; பிரயாக்ராஜ் ராம்பாக் தொடருந்து நிலையம் 3 கி.மீ.; சுபேதார் கஞ்ச் தொடருந்து நிலையம் 4 கி.மீ.; பிரயாக்ராஜ் சங்கம் தொடருந்து நிலையம் 6 கி.மீ.; பிரயாக்ராஜ் காட் விலக்கு தொடருந்து நிலையம்  6 கி.மீ.; நைனி சந்திப்பு 7 கி.மீ.; அலகாபாத் சிவ்கி சந்திப்பு 9 கி.மீ..

## வண்டிகள்
அலகாபாத்தில் இருந்து கிளம்பும் தொடர்வண்டிகளின் பட்டியலை கீழே காணுங்கள்.

### கடந்து செல்லும் வண்டிகள்

## சான்றுகள்

## இணைப்புகள்
* அலகாபாத்தில் நிற்கும் ரயில்கள்

பகுப்பு:உத்தரப் பிரதேசத் தொடருந்து நிலையங்கள்
பகுப்பு:அலகாபாத் மாவட்டம்
அனந்தமங்கலம் ராஜகோபால சுவாமி கோயில்

**அனந்தமங்கலம் ராஜகோபால சுவாமி திருக்கோயில்** மயிலாடுதுறை மாவட்டத்தில் திருக்கடையூருக்கும் தரங்கம்பாடிக்கும் இடையே அமைந்துள்ள வைணவத் திருத்தலம். இது அனுமாருக்கு சிறப்பானதாக ’அனுமத் ஷேத்திரமாக’ வழங்கப்படுகின்றது. 

## திரிநேத்ர தசபுஜ வீர ஆஞ்சநேயர்
பிரதான திருக்கோயில் ராஜகோபால சுவாமி எனும் பெருமாளுக்கு உரியது. உள்ளே அமைந்துள்ள **திரிநேத்ர தசபுஜ வீர ஆஞ்சநேயர்** பத்து கரங்கள், மூன்று கண்கள் கொண்டு காட்சி தருகின்றார். 

சங்கம், சக்கரம், சூலம், கபாலம், மழு, பாசம், வில், அம்பு, சாட்டை, நவநீலம் ஆகியவற்றைத் தம் கரங்களில் ஏந்தி முதுகில் கருடாழ்வாரைப்போன்று சிறகுகளுடன் இவர் அமைந்துள்ளது சிறப்பான அரிய அம்சமாகும்.

## மேற்கோள்கள்

பகுப்பு:மயிலாடுதுறை மாவட்டத்திலுள்ள பெருமாள் கோயில்கள்
சாரதா நிதி நிறுவன மோசடி

**சாரதா நிதி நிறுவன மோசடி** அல்லது **சாரதா குழும நிதிய ஏமாற்று** (; *Saradha Group financial scandal*)   கிழக்கு இந்தியாவில்200 நிறுவனங்கள் அடங்கிய சாரதா குழும நிறுவனங்கள் பொன்சி முறையில் நடத்தி வந்த  கூட்டு முதலீட்டு திட்டங்கள்  (இவை பரவலாகவும் தவறாகவும் சீட்டுக் கட்டுதல் எனக் குறிப்பிடப்படுகின்றன) திடீரென மூழ்கியதாகும்.  இந்தக் குழுமம் ஏப்ரல் 2013இல் மூழ்கியதால் 1.7 மில்லியனுக்கும் மேற்பட்ட சேமிப்பாளர்களுக்கு  200–300&nbsp;பில்லியன் (யுஎஸ்$4–6&nbsp;பில்லியன்) நட்டமேற்பட்டதாக மதிப்பிடப்படுகிறது.  இந்த சோசடியை அடுத்து இந்த நிறுவனங்கள் இயங்கியதாலும் ஏமாற்றப்பட்ட சேமிப்பாளர்களில் பெரும்பாலோர் இம்மாநிலத்தைச் சேர்ந்தவர்களாக இருந்தமையாலும் மேற்கு வங்க அரசு  இதனைப் புலாய்வு செய்ய விசாரணைக் குழு ஒன்றை அமைத்தது; தவிரவும் தாழ்நிலை வருமான சேமிப்பாளர்களின் துயர் துடைக்க   5&nbsp;பில்லியனுக்கு (92 மில்லியன் USD) நிதி ஒன்றையும் நிறுவியது. 
இந்திய அரசும் தனது வருமானவரித்துறை மற்றும்  செயலாக்க இயக்குநரகம் மூலம் பல்துறை விசாரணையைத் துவக்கியது.  மே 2014இல் இந்திய உச்ச நீதிமன்றம் மாநிலங்களிடையேயான மோசடிகள், பன்னாட்டு பணச்சலவை, மோசமான விதி மீறல்கள், கட்டுப்பாட்டு அதிகாரங்களின் செயலின்மை, அரசியல்வாதிகளின் கூட்டு இருக்கலாம் எனக் கருதி சாரதா குழும மற்றும் இதுபோன்ற பிற பொன்சி முறை நிதி முறைகேடுகளின் விசாரணையை  நடுவண் புலனாய்வுச் செயலகத்திற்கு மாற்றியது.
## மேற்சான்றுகள்

பகுப்பு:இந்தியாவில் ஊழல்
பகுப்பு:நிதி மோசடிகள்
பகுப்பு:குற்றப் புலனாய்வு
பகுப்பு:மேற்கு வங்காளத்தில் ஊழல்
தாமல் தாமோதரப் பெருமாள் கோயில்

**தாமல் தாமோதரப் பெருமாள் திருக்கோயில்** என்பது காஞ்சிபுரம் மாவட்டத்தில் திருப்புட்குழி திருத்தலத்திற்கு அருகில் அமைந்துள்ள வைணவத் திருத்தலம்.

## தாமோதரப்பெருமாள்
யசோதையால் வயிற்றில் கயிற்றால் கட்டப்பட்டவன் என்ற பொருளில் தாமோதரன் என்ற பெயர் கண்ணனுக்கு ஏற்பட்டது. தாம+உதரன் = தாம்பு (கயிறு) உதரன் (வயிற்றைக் கொண்டவன்) கயிற்றால் கட்டபட்ட வயிற்றை உடையவன் என்ற பொருளில் கண்ணன் தாமோதரன் என்று அழைக்கபடுகிறான். தாமோதரனின் தரிசனம் வேண்டி இங்கிருந்த மகரிஷிகளின் வேண்டுகோளுக்கிணங்கிய கண்ணன் தாமல் திருத்தலத்தில் தாமோதரனாகக் காட்சி தருகின்றார். பழைமைக்குச் சான்றாக தாமல் பெருமானின் திருவயிற்றில் கயிறு பதிந்த தழும்பு கொண்ட அரிய அமைப்பாக உள்ளது. 

## தாமல் பெயர்க்காரணம்
மத்வ சம்பிரதாயத்தினரால் நிர்வகிக்கப்பட்டு, பின்னர் வைணவ சம்பிரதாயத்தினருக்கு மத்வ சம்பிரதாயத்தினரால் அளிக்கப்பட்டது இக்கோயில். 300 ஆண்டுகளுக்கு முன்னர் மத்வ சம்பிரதாயத்தினர் இத்திருக்கோயிலைக் காத்து நிர்வகித்து வந்ததன் பொருட்டு, இன்னமும் தாமல் பெருமாளுக்கு கோபி சந்தனம் இடும் முறையே வழக்கமாக உள்ளது.

## கோயில் அமைப்பு
இக்கோயிலில் மூலவரான தாமோதரன் நான்கு கைகளுடன் உள்ளார். பின்னிரு கைகளில் சங்கு, சக்கரமும், முன்னிரு கைகள் வரத அஸ்தம், ஊறு அஸ்த முத்திரைகளுடன், கழுத்தில் சாளாக்கிராம ஆரம், தசாவதார ஆரம் ஆகியவற்றை அணிந்து நின்ற கோலத்தில் காட்சியளிக்கிறார். உற்சவர் மந்தசுமித பாரிசாதன் என்ற பெயரால் அழைக்கப்படுகிறார். இத்தலத்தின் தாயார் திருமாலழகி, விஷ்ணு சுந்தரி, தனிக்கோயில் நாட்சியார் என்ற பெயர்களால் அழைக்கபடுகிறார். கோயில் தலமரமாக வில்வம், புன்னை ஆகியவை உள்ளன. விபுல சரஸ், சர்ப்ப தீர்த்தம் ஆகிய தீர்த்தங்கள் உள்ளன.
  
## மூன்று திருத்தலங்கள்
ஒரே நாளில், தாமல் தாமோதரப் பெருமாள் (நின்றான்), திருப்புட்குழி விஜயராகவப் பெருமாள் (இருந்தான்), திருப்பாற்கடல் ரங்கநாதன் (கிடந்தான்) ஆகிய மூன்று திருத்தலப் பெருமாள்களையும் தரிசிப்பது மிகவும் சிறப்பானதாகக் கூறப்படுகின்றது. இம்மூன்று திருத்தலங்களும் ஒரே நேர்கோட்டில் அமைந்துள்ளன.

## அமைவிடமும் பேருந்து வசதியும்
சென்னை-வேலூர் நெடுஞ்சாலையில் 85 கி.மீ தொலைவிலும், காஞ்சிபுரத்திலிருந்து 15 கி.மீ தொலைவிலும், திருப்புட்குழியிலிருந்து மூன்று கி.மீ தொலைவிலும் இத்தலம் உள்ளது.
சென்னை-வேலூர் சாலையில் பாலுசெட்டிசத்திரம் (திருப்புட்குழி) சென்றால், திருப்புட்குழியிலிருந்து தாமல் செல்ல பேருந்து வசதி உள்ளது. இக்கோயிலானது நாள்தோறும் காலை எட்டு மணி முதல், இரவு எட்டு மணிவரை திறந்திருக்கும். 

## விழாக்கள்
சித்திரை மகாசாந்தி ஓமம், கோடை உற்சவம், வைகாசி வசந்த உற்சவம், ஆனி இலட்சார்சனை, கருடசேவை, அன்னக்கூடை பாவாடை உற்சவம், ஆடி தாயார் திருவிளக்குப் பூசை, ஆவணி பவித்திர உற்சவம், கிருஷ்ண ஜெயந்தி உற்சவம், ஐப்பசி தீபாவளி, கார்த்திகை ஆஞ்சநையர் இலட்சார்ச்சனை, மார்கழி ஆண்டாள் போகி உற்சவம், மாசிமகம், பங்குனி உத்திர வைபவம் ஆகிய விழாக்கள் இங்கு நடக்கின்றன.

## மேற்கோள்கள்

## வெளியிணைப்புகள்
* http://wikimapia.org/7957095/ஸ்ரீ-தாமோதரப்-பெருமாள்-திருக்கோயில்-தாமல்
* வாத்சல்யம் வழங்கும் தாமோதரப் பெருமாள், இந்து தமிழ்
பகுப்பு:காஞ்சிபுரம் மாவட்டத்திலுள்ள பெருமாள் கோயில்கள்
ஹாத்ரஸ் மக்களவைத் தொகுதி

**ஹாத்ரஸ் மக்களவைத் தொகுதி** இந்திய மக்களவைக்கான தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்றாகும்.

## நாடாளுமன்ற உறுப்பினர்
இந்த தொகுதியில் இருந்து நாடாளுமன்றத்தின் மக்களவைக்கு ஒருவர் தேர்ந்தெடுக்கப்படுவார்.
*2014 - பதினாறாவது மக்களவை :ராஜேஷ் திவாகர், பாரதீய ஜனதா கட்சி

## மேலும் பார்க்க
* ஹாத்ரஸ்

பகுப்பு:ஹாத்ரஸ் மாவட்டம்
ராஜேஷ் திவாகர்

ராஜேஷ் குமார், இந்திய அரசியல்வாதி ஆவார். இவர் இந்தியப் பாராளுமன்றத்தின் பதினாறாவது மக்களவையில் உறுப்பினராக இருந்தார். உத்தரப் பிரதேசத்தில் உள்ள ஹாத்ரஸ் மக்களவைத் தொகுதியில் பாரதீய ஜனதா கட்சியின் சார்பாக போட்டியிட்டு வென்றார். இவர் 1971-ஆம் ஆண்டு மார்ச்சு பன்னிரண்டாம் நாளில் பிறந்தார்.

## சான்றுகள்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
உபதீசன்

**உபதீசன்** ஆரிய இளவரசனான விசயன் என்னும் இலங்கை மன்னனின் புரோகிதரும், பிரதான அரசாங்க அமைச்சனும் ஆவான். உபதிஸ்ஸ நுவர எனும் பெயரில் ஒரு நகரத்தைக் கட்டி அதற்குத் தன் பெயரையே சூட்டிக்கொண்டான்.

உபதீசன் இளவரன் விஜயனின் இறப்பின் பின்பாக சிறிது காலம் ஆட்சியில் இருந்தான். விஜயனுக்கு வாரிசுகள் இன்மையால் தென்னிந்தியாவில் இருந்து பண்டுவாசுதேவன்  வரவழைக்கப்பட்டான். உபத்திஸ்ஸன் ஒரு சாலிக்கிராம பிராமணன் (Saaligrama Brahamin) என ஹம்பிர்ய் வில்லியம் கோட்ரிங்கன் (Humphry William Codrington) எழுதியுள்ள "இலங்கையின் சுருக்கமான வரலாறு" எனும் நூலில் குறிப்பிடப்பட்டுள்ளது.

## இவற்றையும் பார்க்கவும்
* ஆட்சியாளர் பட்டியல், இலங்கை

## வெளி இணைப்புகள்
* இலங்கையின் அரசர்களும் ஆட்சியாளர்களும்
* கோர்டிங்டனின் (Codrington) இலங்கையின் (Ceylon) சுருக்க வரலாறு
* இலங்கையின் சுருக்க வரலாறு

பகுப்பு:இலங்கை மன்னர்கள்
பகுப்பு:விசய வம்ச அரசர்கள்
அலிகர் மக்களவைத் தொகுதி

**அலிகர் மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்று.

## நாடாளுமன்ற உறுப்பினர்
இந்த தொகுதியில் இருந்து நாடாளுமன்றத்தின் மக்களவைக்கு ஒருவர் தேர்ந்தெடுக்கப்படுவார்.
*2014: சதீஷ் குமார் கவுதம், பாரதிய ஜனதா கட்சி 

## மேலும் பார்க்க
* அலிகார்

பகுப்பு:அலிகர் மாவட்டம்
சதீஷ் குமார் கவுதம்

**சதீஷ் குமார் கவுதம்**, இந்திய பாராளுமன்றத்தின் பதினாறாவது மக்களவையில் உறுப்பினராக இருந்தார். இவர் உத்தரப் பிரதேசத்தில் உள்ள அலிகர் மக்களவைத் தொகுதியில் பாரதீய ஜனதா கட்சியின் சார்பாகப் போட்டியிட்டு வென்றார். 	இவர் 1972-ஆம் ஆண்டு சூலை முதலாம் நாளில் பிறந்தார்.

## சான்றுகள்

பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1972 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
ரிச்சர்ட் லயனல் ஸ்பிட்டெல்

**ரிச்சர்ட் லயனல் ஸ்பிட்டெல்** (*Richard Lionel Spittel*, டிசம்பர் 9, 1881 – செப்டம்பர் 3, 1969) என்பவர் இலங்கையின் பரங்கி இனத்தைச் சேர்ந்த மருத்துவரும், எழுத்தாளரும் ஆவார். இலங்கை வேடுவ சமூகத்தைப் பற்றிய இவரது ஆய்வுகள் குறிப்பிடத்தக்கவை ஆகும்.

## கல்வியும் பணியும்
இலங்கையின் தெற்கே தங்காலையில் மரு. பிரெடெரிக் ஜோர்ஜ் ஸ்பிட்டெல் என்பவருக்கும், சீலியா ஜான்சு என்பவருக்கும் பிறந்த ரிச்சர்ட் ஸ்பிட்டெல் கொழும்பு றோயல் கல்லூரியில் கல்வி கற்று பின்னர் இலங்கை மருத்துவக் கல்லூரியில் மருத்துவக் கல்வி கற்று 1905 ஆம் ஆண்டில் அறுவை மருத்துவராகப் பட்டம் பெற்று வெளியேறினார். பின்னர் அவர் அரச மருத்துவப் பணியில் சேவையாற்றினார். 1906 ஆம் ஆண்டில் உயர்கல்விக்காக இங்கிலாந்து சென்றார். 1909 இல் FRCS பட்டம் பெற்று 1910 ஆம் ஆண்டில் திரும்பினார்.

கொழும்பு பொது மருத்துவமனையில் அறுவை மருத்துவராக பணியில் அமர்ந்தார். இலங்கை மருத்துவக் கல்லூரியில் பேராசிரியராகவும் பணியாற்றிய பின்னர் 1935 ஆம் ஆண்டில் இளைப்பாறினார். இளைப்பாறிய பின்னர் மருத்துவ ஆலோசகராகப் பணியாற்றினார். 1942 ஆம் ஆண்டில் இவர் மருத்துவத்தில் ஆற்றிய சேவைக்காக பிரித்தானிய அரசு 1942 ஆம் ஆண்டில் Commander of the Order of the British Empire பட்டத்தையும், 1950 இல் Companion of the Order of St Michael and St George பட்டத்தையும் வழங்கிக் கௌரவித்தது. பிரித்தானிய மருத்துவக் கழகத்தில் உறுப்பினராக இருந்த இவர், அதன் இலங்கைக் கிளைக்கு 1940 முதல் 1946 வரை தலைவராக இருந்தார். இலங்கை டச்சு பரங்கியர் ஒன்றியத்தின் தலைவராக 1936 முதல் 1938 ஆம் ஆண்டு வரை சேவையாற்றினார்.

## எழுத்தாளர்
இயற்கை-விரும்பியான இவர், இலங்கையின் காடுகளுக்குப் பல முறை பயணம் மேற்கொண்டு, இலங்கையின் பழங்குடிகளான வேடுவர் பற்றிப் பல ஆய்வுகளை மேற்கொண்டு, புதினங்கள், கவிதைகள், மற்றும் ஆய்வு நூல்களை எழுதி வெளியிட்டார்.

## ஆக்கங்கள்
### புதினங்கள்
*Savage Sanctuary
*Vanished Trails
*Wild White Boy
*Where the White Sambhur Roams
*Brave Island

### ஏனையவை
*Wild Ceylon
*Far-off things

## கவிதை நூல்கள்
*Leaves of the Jungle

## மருத்துவ நூல்கள்
*A Basis of Surgical Ward Work
*Framboesia Tropica
*Essentials of Surgery

## மேற்கோள்கள்

## வெளி இணைப்புகள்
* Continuing the saga of Richard Spittel

பகுப்பு:1881 பிறப்புகள்
பகுப்பு:1969 இறப்புகள்
பகுப்பு:இலங்கை மருத்துவர்கள்
பகுப்பு:இலங்கையின் கல்விமான்கள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கை எழுத்தாளர்கள்
பகுப்பு:பரங்கியர்
மிடில் கிளாஸ் மாதவன்

**மிடில் கிளாஸ் மாதவன்** (*Middle Class Madhavan*) 2001 இல் வெளியான காதல் மற்றும் நகைச்சுவை கலந்த ஓர் தமிழ்த் திரைப்படமாகும். டி. பி. கஜேந்திரன் இயக்கிய இத்திரைப்படத்தில் பிரபு,  அபிராமி, வடிவேலு,விவேக், விசு, டெல்லி கணேஷ் போன்றோர் முன்னணி கதாபாத்திரத்தில் நடித்திருந்தனர். தினா இசையமைப்பில் கவிஞர் வாலி பாடல்களை எழுத வெளியான திரைப்படமாகும்.  இத்திரைப்படத்தின் வெற்றியை தொடர்ந்து இது தெலுங்கில் மறுஆக்கம் செய்யப்பட்டது.

## நடிகர்கள்
*பிரபு - மாதவன் 
*அபிராமி - அபிராமி
*வடிவேலு - குழந்தைவேலு
*விவேக் - மணிமாறன்
*விசு
*டெல்லி கணேஷ்
*ரேவதி சங்கரன்
*இராதிகா சௌத்ரி
*தாரிணி
*சியாம் கணேஷ்
*கண்ணையா - குழந்தைவேலுவின் அப்பாவாக
*சண்முகசுந்தரி - குழந்தைவேலுவின் அம்மாவாக
*காகா இராதாகிருஷ்ணன் - மணிமாறனின் தாத்தா 
*ஜோதிலட்சுமி - மணிமாறனின் பாட்டி
*டி. பி. கஜேந்திரன் - அவராகவே (சிறப்புத் தோற்றம்)

## பாடல்கள்

## மேற்கோள்கள்

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தினா இசையமைத்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பிரான்சுவா கௌட்டியே

**ஃபிரங்க்கோயிஸ் கௌட்டியர்** (François Gautier) 1959 ஆம் ஆண்டு பிரான்சில் பிறந்த எழுத்தாளர் மற்றும் பத்திரிக்கையாளர். தமது 19 ஆம் வயதில் இந்தியாவிற்கு வந்த இவர் இந்தியாவில் வசித்து இந்தியப்பெண்ணை மணந்தவர்.

த நியூ இந்தியன் எக்ஸ்பிரஸ், அவுட்லுக், த பயனீர் முதலான பல பத்திரிக்கைகளில் எழுதி வருபவர்.. இந்து மக்களின் நலன்களுக்காக ஊடகங்களில் எழுதுபவர்.

## மேற்கோள்கள்

பகுப்பு:வாழும் மக்கள்
பகுப்பு:எழுத்தாளர்கள்
பகுப்பு:1950 பிறப்புகள்
பகுப்பு:ராஷ்டிரிய சுயம்சேவாக் சங்கத்தினர்
பேஹட் சட்டமன்றத் தொகுதி

பேஹட் சட்டமன்றத் தொகுதி, உத்தரப் பிரதேச சட்டமன்றத்திற்கான தொகுதி. இது சகாரன்பூர் பாராளுமன்றத் தொகுதிக்கு உட்பட்டது.

## பகுதிகள்
இந்த தொகுதியில் சகாரன்பூர் மாவட்டத்திலுள்ள பேஹட் வட்டம் சேர்க்கப்பட்டுள்ளது.

## சட்டமன்ற உறுப்பினர்
இந்த தொகுதியில் இருந்து உத்தரப் பிரதேச சட்டமன்றத்திற்கு ஒருவர் தேர்ந்தெடுக்கப்படுவார்.
*உத்தரப் பிரதேசத்தின் பதினாறாவது சட்டமன்றத்தில், இந்த தொகுதியை மகாவீர் சிங் ராணா முன்னிறுத்தினார். இவர் பகுஜன் சமாஜ் கட்சியின் உறுப்பினர்.

## சான்றுகள்

பகுப்பு:உத்தரப் பிரதேச சட்டமன்றத் தொகுதிகள்
பகுப்பு:சகாரன்பூர் மாவட்டம்
உத்தரப் பிரதேச சட்டப் பேரவை

**உத்தரப் பிரதேச சட்டப் பேரவை**, உத்தரப் பிரதேசத்தில் சட்டம் இயற்றும் இரு அமைப்புகளில் ஒன்று. இதை *உத்தரப் பிரதேச விதான் சபா (இந்தி: उत्तर प्रदेश विधान सभा)* என்று அழைக்கின்றனர். சட்டப் பேரவையை கீழ்சபை என அழைக்கின்றனர். (மற்றொரு அமைப்பை உத்தரப் பிரதேச சட்ட மேலவை என்று அழைக்கின்றனர்.) சட்டப்பேரவையில் மொத்தமாக 403 உறுப்பினர்கள் தேர்தெடுக்கப்படுவர். 403 தொகுதிகளிலும் தொகுதிக்கு ஒருவராக தேர்ந்தெடுக்கப்படுவார். மக்கள் வாக்கெடுப்பின் மூலம் தேர்தல் நடத்தப் பெறும். முன்பு ஆங்கிலோ இந்தியர் ஒருவர் ஆளுநரால் நியமிக்கப்படுவார்.

சனவரி 2020 இல், 104வது அரசியலமைப்புத் திருத்தச் சட்டம், 2019 மூலம் இந்தியாவின் நாடாளுமன்றம் மற்றும் மாநிலச் சட்டமன்றங்களில் ஆங்கிலோ-இந்தியர்களுக்கு ஒதுக்கப்பட்ட இடங்கள் இரத்து செய்யப்பட்டன.

## சட்டப் பேரவைத் தொகுதிகள்
மொத்தம் 403 சட்டப் பேரவைத் தொகுதிகள் உள்ளன.

## முதல்வர்

## சான்றுகள்

பகுப்பு:உத்தரப் பிரதேச அரசு
பகுப்பு:உத்தரப் பிரதேச சட்டப் பேரவை
பகுப்பு:உத்தரப் பிரதேச சட்டமன்றம்
பகுப்பு:இந்திய மாநிலங்களின் சட்டமன்றங்கள்....
பிரம்மக் கமலம்

**பிரம்ம கமலம்** அல்லது **நிஷகாந்தி** (*Epiphyllum oxypetalum*) என்பது வருடத்திற்கு ஒரு முறை மட்டுமே இரவில் மலரக்கூடிய அபூர்வ வகை மலர் பூக்கக்கூடிய தாவரமாகும்.  இது கள்ளி இனத்தைச் சேர்ந்த செடியாகும். இதன் வெண்ணிறம் கொண்ட மலரானது, மூன்று விதமான இதழ்களைக் கொண்டு அழகாக இருக்கும். இந்த மலரானது பொதுவாக சூலை மாதத்தில் இரவில் மலர்ந்து சில மனிநேரங்களில் குவிந்துவிடும்.

இத்தாவரம் தென் அமெரிக்காவின், மெக்சிக்கோ காடுகளைக் பிறப்பிடமாக கொண்டது. அங்கிருந்து இது உலகமெங்கும் பரவியுள்ளது. இது பரவிய இடங்களில் இதைச்சுற்றி உள்ளூர் தொன்மங்களும் முளைத்துள்ளன. இலங்கையில் இது சொர்க்கத்தின் பூ என்று அறியப்படுகிறது. புத்தருக்கு அஞ்சலி செலுத்த விண்ணுலகினர் மண்ணுலகில் பூவாக வருவதாக அவர்கள் கருதுகின்றனர். ஐரோப்பாவிலும், ஐக்கிய அமெரிக்காவிலும் பெத்லகேமின் நட்சத்திரம் என்று இது அறியப்படுகிறது. ஏசு பிறந்தபோது அவரைக் காண வந்த மூன்று அரசர்களுக்கு வழிகாட்டிய நட்சத்திரங்களின் குறியீடாக இதை அவர்கள் பார்க்கின்றனர்.

இது தமிழ்நாட்டிலும் பரவலாக வளர்கிறது. இது கள்ளி இனத்தைச் சேர்ந்ததால் இதன் தண்டை வெட்டி வைத்தாலே இது வளரக்கூடிய தன்மை கொண்ட செடி ஆகும்.

## மேற்கோள்கள்

பகுப்பு:இரவில் மலரும் பூக்கள்
பகுப்பு:மேலொட்டிகள்
பகுப்பு:தமிழ்நாட்டின் தாவரங்கள்
சேத்தக்

**சேத்தக் (Chetak)** (சேட்டக், சேடக்), மகாராணா பிரதாப் சிங்கின் போர்க்குதிரை. ஜூன் 21, 1576 அன்று நடைபெற்ற போரில் இக்குதிரையின் பங்கு மகத்தானது. இக்குதிரை கதியாவாரி எனும் வகையைச் சேர்ந்தது. அக்பரின் படைக்கு தலைமை தாங்கி ராஜபுத்திர மன்னன் ராஜா மான்சிங், மாவீரர் என்று தமது வீரத்திற்காகவும் நாட்டுப்பற்றிற்காகவும் வர்ணிக்கப்பட்ட மகாராணாவை எதிர்த்து ஹால்டிகாட் எனும் இடத்தில் போரிட்டதில் தோற்கடிக்கப்பட்ட மகாராணாவை, தான் படுகாயமுற்றபோதும் பகைவர்களிடம் சிக்காமல் தன் வாயில் கவ்வி எடுத்துக்கொண்டு வெகுதூரத்தில் உள்ள காட்டுக்கு கொண்டு வந்ததின் மூலம் அவ்வீரரின் மானத்தைக் காப்பாற்றியதற்காகப் புகழப்படும் போர்த்திறனில் சிறந்த குதிரை. இப்போரில் இக்குதிரை மரணமடைந்தது.

இக்குதிரையை சிறப்பிக்கும்வண்ணம் இந்திய இராணுவத்தின் உலங்கு வானூர்திக்கு சேத்தக் உலங்கு வானூர்தி (*Chetak Helicopter*) என்ற பெயரை இந்திய அரசு வைத்துள்ளது.

சேத்தக் என்ற இந்தப் பெயர் பிரதாப் சிங் குதிரைக்கு வைத்த பெயர் அல்ல. பிற்காலத்தில் கவிதைகளிலும், இது குறித்த கதைகளிலும் குதிரையின் பெயர் சேத்தக் என்று குறிப்பிடப்பட்டிருக்கிறது.
இக்குதிரை நீல நிறம் கொண்டதாக நாட்டார் வழக்காற்றுப்பாடல்களில் குறிப்பிடப்படுகின்றது.

## மேற்கோள்கள்

பகுப்பு:1576 இறப்புகள்
பகுப்பு:போர்க்குதிரைகள்
பகுப்பு:இராஜஸ்தான் வரலாறு
பகுப்பு:பிரபலமான விலங்குகள்
பொன்சி முறைமை

**பொன்சி முறைமை** (*Ponzi scheme*) ஓர் செயலர், தனிநபரோ அமைப்போ, தனது சேமிப்பாளர்களுக்கு தனது இலாபத்திலிருந்து இல்லாது, புதியதாக சேர்கின்ற சேமிப்பாளர்களின் பணத்தைக் கொண்டு, பணத்தைத் திருப்பும் மோசடியான முதலீட்டு முறையாகும். இத்தகைய பொன்சி இரக செயலர்கள்  பொதுவாக புதிய சேமிப்பாளர்களை, குறைந்த காலத்தில் மிகவும் கூடுதலான அல்லது வழக்கத்திற்கு மீறியதாக, கூடுதல்  முதலீட்டு ஆதாயம் தருவதாக தூண்டுவார்கள். 

முதலில் சட்டத்திற்குட்பட்ட வணிகமாக துவங்கினாலும் திட்டம் எதிர்பார்த்த ஆதாயங்களைத் தரவியலாத நேரத்தில் பொன்சி முறையிலானதாக மோசடிக் கூறுகளுடன் மாறக்கூடும். துவக்கம் எப்படி இருப்பினும் கூடிய ஆதாயம் தர புதிய முதலீட்டாளர்களின் தொடர்ந்த பணவரவு தேவையாயிருக்கும்.

1920களில் இத்தகைய முறையை பயன்படுத்திப் புகழ்பெற்ற சார்லசு பொன்சியின் பெயரில் இவ்வகை ஏமாற்று அறியப்படுகிறது. இத்தகைய கருத்துரு 1844இல் வெளியான சார்லஸ் டிக்கின்ஸ் புதினமான *மார்ட்டின் சூசுலெவிட்*டிலும்  1857 ஆண்டு புதினம் *லிட்டில் டோர்ரிட்*டிலும் விவரிக்கப்பட்டிருந்தாலும் நிஜ உலகில் பொன்சி தான் இவ்வாறு செயல்படுத்தி மிகப்பெரும் பணத்தை ஈட்டினார். பொன்சியின் திட்டத்தில் பன்னாட்டு அஞ்சல் சீட்டுக்களை தள்ளுபடியில் வாங்கி முகமதிப்பிற்கு விற்று  இலாபம் ஈட்டுவதாக இருந்தது; ஆனால் விரைவிலேயே முதலீட்டாளர்களின் பணத்தைக் கொண்டு துவக்க கால முதலீட்டாளர்களுக்கு பணம் திருப்ப முனைந்தார்.

## மேற்சான்றுகள்

பகுப்பு:நிதி மோசடிகள்
சகாரன்பூர் சட்டமன்றத் தொகுதி

::இதுவும் சகாரன்பூர் நகர் சட்டமன்றத் தொகுதியும் வெவ்வேறானவை.
**சகாரன்பூர் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது சகாரன்பூர் பாராளுமன்றத் தொகுதிக்கு உட்பட்டது.

## பகுதிகள்

இந்த தொகுதியில் புன்வர்க்கா, ஹரோரா கனுங்கோ வட்டங்களும், சகாரன்பூர் வட்டத்திலுள்ள சகாரன்பூர் கனுங்கோ வட்டத்துக்கு உட்பட்ட தரா அலி, பத்தான்பூர், மானக் மவூ, தாப்கி குஜ்ஜார், மேக் சப்பர், தாரா சிவபுரி ஆகிய பத்வார் வட்டங்களும் உள்ளன.

*கனுங்கோ வட்டம் என்பது வட்டத்தின் உட்பிரிவாகும்.
*பத்வார் வட்டம் என்பது கனுங்கோ வட்டத்தின் உட்பிரிவாகும்.

## சட்டமன்ற உறுப்பினர்
இந்த தொகுதியில் இருந்து உத்தரப் பிரதேச சட்டமன்றத்திற்கு ஒருவர் தேர்ந்தெடுக்கப்படுவார்.
*பதினாறாவது சட்டமன்றத்தின் உறுப்பினராக ஜக்பால் தேர்ந்தெடுக்கப்பட்டார்.

## சான்றுகள்

பகுப்பு:உத்தரப் பிரதேச சட்டமன்றத் தொகுதிகள்
பகுப்பு:சகாரன்பூர் மாவட்டம்
தேவ்பந்து சட்டமன்றத் தொகுதி

**தேவ்பந்து சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது சகாரன்பூர் பாராளுமன்றத் தொகுதிக்கு உட்பட்டது.

## பகுதிகள்
இந்த தொகுதியில் சகாரன்பூர் மாவட்டத்தின் தேவ்பந்து வட்டத்துக்கு உட்பட்ட தேவ்பந்து, பைலா, தல்ஹேரி புஜுர்க் ஆகிய கனுங்கோ வட்டங்கள், தேவ்பந்து நகராட்சி ஆகியன உள்ளன.

## சட்டமன்ற உறுப்பினர்
இந்த தொகுதியில் இருந்து உத்தரப் பிரதேச சட்டமன்றத்திற்கு ஒருவர் தேர்ந்தெடுக்கப்படுவார்.
*பதினாறாவது சட்டமன்றத்தின் உறுப்பினராக ராஜேந்திர சிங் ராணா தேர்ந்தெடுக்கப்பட்டார்.

## சான்றுகள்

பகுப்பு:உத்தரப் பிரதேச சட்டமன்றத் தொகுதிகள்
பகுப்பு:சகாரன்பூர் மாவட்டம்
நகுட் சட்டமன்றத் தொகுதி

**நகுட் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது கைரானா பாராளுமன்றத் தொகுதிக்கு உட்பட்டது.

## பகுதிகள்

இந்த தொகுதியில் சகாரன்பூர் மாவட்டத்தில் உள்ள நகுட் வட்டத்துக்கு உட்பட்ட நகுட், சர்சவா, சுல்தான்பூர் ஆகிய கனுங்கோ வட்டங்களும், சர்சவா நகராட்சி, நகுட் நகராட்சி, சில்கனா சுல்தான்பூர் நகராட்சி ஆகியனவும் உள்ளன.

## சட்டமன்ற உறுப்பினர்
இந்த தொகுதியில் இருந்து உத்தரப் பிரதேச சட்டமன்றத்திற்கு ஒருவர் தேர்ந்தெடுக்கப்படுவார்.
*உத்தரப் பிரதேசத்தின் பதினாறாவது சட்டமன்றத்தில், இந்த தொகுதியை தர்மசிங் சைனி முன்னிறுத்துகிறார்.

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
பகுப்பு:சகாரன்பூர் மாவட்டம்
கங்கோஹ் சட்டமன்றத் தொகுதி

**கங்கோஹ் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது கைரானா பாராளுமன்றத் தொகுதிக்கு உட்பட்டது.

## பகுதிகள்

இந்த தொகுதியில் சகாரன்பூர் மாவட்டத்துக்கு உட்பட்ட தேவ்பந்து வட்டத்தில் உள்ள அம்பேத்தா, கங்கோஹ் ஆகிய வட்டங்களும், அம்பேத்தா, தித்ரோன், கங்கோஹ், நனவுதா ஆகிய நகராட்சிகளும் உள்ளன.

## சட்டமன்ற உறுப்பினர்
இந்த தொகுதியில் இருந்து உத்தரப் பிரதேச சட்டமன்றத்திற்கு ஒருவர் தேர்ந்தெடுக்கப்படுவார்.
*உத்தரப் பிரதேசத்தின் பதினாறாவது சட்டமன்றத்தில், இந்த தொகுதியை பிரதீப் குமார் முன்னிறுத்துகிறார்.

## சான்றுகள்

பகுப்பு:உத்தரப் பிரதேச சட்டமன்றத் தொகுதிகள்
பகுப்பு:சகாரன்பூர் மாவட்டம்
கைரானா சட்டமன்றத் தொகுதி

**கைரானா சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது கைரானா பாராளுமன்றத் தொகுதிக்கு உட்பட்டது.

## பகுதிகள்

இந்த தொகுதியில் முசாபர்நகர் மாவட்டத்தில் உள்ள கீழ்க்காணும் பகுதிகள் சேர்க்கப்பட்டுள்ளன.
*கைரானா வட்டத்தில் உள்ள உன் கனுங்கோ வட்டத்தின் ககோர், உன், சவுசனா-1, சவுசனா-2, தோடா, கோத்சமா, சாம்லி-சாம்லா, பல்லமஜரா, பஜேரி, கேரா பவூ, நை நங்குலா, தத்தேரா, பஹேடா, சகோட்டி, உத்பூர், மச்சுரவுலி, லவா தாவுத்பூர் ஆகிய பத்வார் வட்டங்கள்.
*கைரானா வட்டத்தில் உள்ள ஜிஞ்சனா கனுங்கோ வட்டம்,
*கைரானா வட்டத்தில் உள்ள கைரானாவின் 1 முதல் 4 வரையிலான பத்வார் வட்டங்கள்
*கைரானா வட்டத்தில் உள்ள கைரானா கனுங்கோ வட்டத்துக்கு உட்பட்ட மொகமத்பூர் ராய், ராம்ரா, பஞ்சீத், மமவுர், தீதர்வடா, உஞ்சகாவ், ஐராட்டி, கண்டேலா, துந்துகேடா, இசோபூர் ஆகிய பத்வார் வட்டங்கள்
*கைரானா வட்டத்தில் உள்ள உன் நகராட்சி, ஜிஞ்சனா நகராட்சி, கைரானா நகராட்சி ஆகியன.

## சட்டமன்ற உறுப்பினர்
இந்த தொகுதியில் இருந்து உத்தரப் பிரதேச சட்டமன்றத்திற்கு ஒருவர் தேர்ந்தெடுக்கப்படுவார்.
*உத்தரப் பிரதேசத்தின் பதினாறாவது சட்டமன்றத்தில், இந்த தொகுதியை ஹுக்கும் சிங் முன்னிறுத்துகிறார்.

## சான்றுகள்

பகுப்பு:உத்தரப் பிரதேச சட்டமன்றத் தொகுதிகள்
பகுப்பு:முசாபர்நகர் மாவட்டம்
தானா பவன் சட்டமன்றத் தொகுதி

**தானா பவன் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது கைரானா பாராளுமன்றத் தொகுதிக்கு உட்பட்டது.

## பகுதிகள்

இந்த தொகுதியில் முசாபர்நகர் மாவட்டத்தில் உள்ள கீழ்க்காணும் பகுதிகள் உள்ளன.
*ஷாம்லி வட்டத்துக்கு உட்பட்ட தானா பவன் கனுங்கோ வட்டம்
*ஷாம்லி வட்டத்துக்கு உட்பட்ட ஷாம்லி கனுங்கோ வட்டத்தில் உள்ள தப்ரானா, புர்மாஃபீ, நொனாகலி, சிலாவர், கதிபுக்டா, மலாண்டி, தானா, கோஹர்னி, ராஜாடு, பைன்ஸ்வால், சிக்கா, கேடி, பாப்ரி, புத்ரடா, சோண்டா, பந்தீகேடா, கரோடஹத்தி, கசேர்வகாலாம், திதவுலி ஆகிய பத்வார் வட்டங்கள்.
*ஷாம்லி வட்டத்துக்கு உட்பட்ட கடிபுகட்டா நகராட்சி, தானா பவன் நகராட்சி, ஜலாலாபாத் நகராட்சி ஆகியன.
*கைரானா வட்டத்துக்கு உட்பட்ட உன் கனுங்கோ வட்டத்தில் உள்ள பிண்டவுரா ஜஹாங்கீர்பூர், ஹத்சோயா, முந்தேத் ஆகிய பத்வார் வட்டங்கள்

(கனுங்கோ வட்டம் என்பது வட்டத்தின் உட்பிரிவாகும். பத்வார் வட்டம் என்பது கனுங்கோ வட்டத்தின் உட்பிரிவாகும்.)

## சட்டமன்ற உறுப்பினர்
இந்த தொகுதியில் இருந்து உத்தரப் பிரதேச சட்டமன்றத்திற்கு ஒருவர் தேர்ந்தெடுக்கப்படுவார்.
*உத்தரப் பிரதேசத்தின் பதினாறாவது சட்டமன்றத்தில், இந்த தொகுதியை சுரேஷ் ராணா முன்னிறுத்துகிறார்.

## சான்றுகள்

பகுப்பு:உத்தரப் பிரதேச சட்டமன்றத் தொகுதிகள்
பகுப்பு:முசாபர்நகர் மாவட்டம்
ஷாம்லி சட்டமன்றத் தொகுதி

**ஷாம்லி சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது கைரானா பாராளுமன்றத் தொகுதிக்கு உட்பட்டது.

## பகுதிகள்

இந்த தொகுதியில் முசாபர்நகர் மாவட்டத்தில் உள்ள கீழ்க்காணும் பகுதிகள் சேர்க்கப்பட்டுள்ளன.
*ஷாம்லி வட்டத்துக்கு உட்பட்ட லிசாத் கனுங்கோ வட்டம்
*ஷாம்லி வட்டத்துக்கு உட்பட்ட ஷாம்லி கனுங்கோ வட்டத்தில் உள்ள ஷாம்லி, பனாத் ஆகிய பத்வார் வட்டங்கள்.
*ஷாம்லி வட்டத்துக்கு உட்பட்ட ஐலும் நகராட்சி, ஷாம்லி நகராட்சி, பனாத் நகராட்சி ஆகியன.
*கைரானா வட்டத்துக்கு உட்பட்ட கைரானா கனுங்கோ வட்டத்தில் உள்ள கந்திராவலி, ஆல்தி, கந்தலா, கங்கேரு கிழக்கு, கங்கேரு மேற்கு, கங்கேரு வடக்கு ஆகிய பத்வார் வட்டங்கள்
*கைரானா வட்டத்தில் உள்ள கந்தலா நகராட்சி.
*புடானா வட்டத்துக்கு உட்பட்ட புடானா கனுங்கோ வட்டத்தின் நலா, தஹர்பூர் பபிசா, கனியன், சல்பா, சுன்னா ஆகிய பத்வார் வட்டங்கள்

## சட்டமன்ற உறுப்பினர்
இந்த தொகுதியில் இருந்து உத்தரப் பிரதேச சட்டமன்றத்திற்கு ஒருவர் தேர்ந்தெடுக்கப்படுவார்.
*உத்தரப் பிரதேசத்தின் பதினாறாவது சட்டமன்றத்தில், இந்த தொகுதியை பங்கஜ் குமார் மலிக் முன்னிறுத்துகிறார்.

## சான்றுகள்

பகுப்பு:உத்தரப் பிரதேச சட்டமன்றத் தொகுதிகள்
பகுப்பு:முசாபர்நகர் மாவட்டம்
பிரான்சு உருசா

**பிரான்சு உருசா** (பிறப்பு பூடபெசுத்து 14 அக்டோபர் 1957) ஓர் அங்கேரிய இந்தியவியல் ஆய்வாளரும் மெய்யியலாளரும் பேராசிரியரும் ஆவார்.

இவர் ஃபசேகாசு மிஃகலி உயர்நிலைப் பள்ளியில் கணிதத்தில் சிறப்பாகத் தேர்ச்சி பெற்றார். இவர் இயோத்துவோசு இலோராண்டு பல்கலைக்கழகத்தில் (ELTE) இந்தியவியல் மெய்யியல் துறையில் 1982 இல் பட்டம் பெற்றார். இந்துமதம், புத்தமதம் பற்றிய துறைகளில் சிறப்புத் தேர்ச்சி பெற்றார். கியேட்டு புத்தக் கல்லூரியில் (Gate of Buddhist College) 1994 முதல் 2009 வரை கற்பித்து வந்தார். 2007 முதல் 2009 வரை தலைவராக (Rector) இருந்தார். இந்திய மொழிகள் பற்றியும், கிரேக்க-இந்திய மெய்யியல் தொடர்புகள் பற்றியும் ஆய்வுகள் செய்துள்ளார். இந்திய-ஐரோப்பிய மொழிகளில் திராவிடமொழிகளின் தாக்கத்தைப் பற்றி ஆய்வுகள் செய்துள்ளார்

## நூல்கள்
#Sankara: A Brahma-szútra magyarázata, Bp., Kossuth Könyvkiadó, 1996 (சங்கரா:பிரம்ம சூத்திர விளக்கம், பூடபெசுத்து, கோசுத்து வெளியீடு, 1996)
#A klasszikus szánkhja filozófiája, Bp., Farkas Lőrinc Imre Kiadó, 1997 (செவ்விலக்கிய சங்கரர் மெய்யியல், இம்ரெ ஃபர்காசு இலாரன்சு பதிப்பகம், 19970
The classic szánkhja philosophy, Bp. Imre Farkas Lawrence Press, 1997

## அடிக்குறிப்புகளும் மேற்கோள்களும்

பகுப்பு:1957 பிறப்புகள்
பகுப்பு:மொழியியலாளர்கள்
பகுப்பு:அங்கேரிய மக்கள்
சர்தாவல் சட்டமன்றத் தொகுதி

**சர்தாவல் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது முசாபர் நகர் பாராளுமன்றத் தொகுதிக்கு உட்பட்டது.

## பகுதிகள்

இந்த தொகுதியில் முசாபர்நகர் மாவட்டத்தில் உள்ள கீழ்க்காணும் பகுதிகள் சேர்க்கப்பட்டுள்ளன.
*முசாபர்நகர் வட்டத்துக்கு உட்பட்ட பக்ரா, சர்தாவல் ஆகிய கனுங்கோ வட்டங்கள்
*முசாபர்நகர் வட்டத்துக்கு உட்பட்ட குக்ரா கனுங்கோ வட்டத்தின் நரா, ஜரவுடா, பஹதர்பூர், லச்சேடா, சுஜ்ரு, பிகாரி, ஹர்சவுலி, தவ்லி, சிம்லி, வஹலனா, நிர்மன, பர்வலா ஆகிய பத்வார் வட்டங்கள்
*முசாபர்நகர் வட்டத்துக்கு சர்தாவல் நகராட்சி

(கனுங்கோ வட்டம் என்பது வட்டத்தின் உட்பிரிவாகும்.பத்வார் வட்டம் என்பது கனுங்கோ வட்டத்தின் உட்பிரிவாகும்.)

## சட்டமன்ற உறுப்பினர்
இந்த தொகுதியில் இருந்து உத்தரப் பிரதேச சட்டமன்றத்திற்கு ஒருவர் தேர்ந்தெடுக்கப்படுவார்.
*உத்தரப் பிரதேசத்தின் பதினாறாவது சட்டமன்றத்தில், இந்த தொகுதியை நூர் சலீம் ராணா முன்னிறுத்துகிறார்.

## சான்றுகள்

பகுப்பு:உத்தரப் பிரதேச சட்டமன்றத் தொகுதிகள்
பகுப்பு:முசாபர்நகர் மாவட்டம்
கதவுலி சட்டமன்றத் தொகுதி

**கதவுலி சட்டமன்றத் தொகுதி** (Khatauli (Vidhan Sabha constituency), என்பது உத்தரப் பிரதேச சட்டமன்றத்திற்கான தொகுதி. இது முசாபர் நகர் பாராளுமன்றத் தொகுதிக்கு உட்பட்டது.

## பகுதிகள்

இந்த தொகுதியில் முசாபர்நகர் மாவட்டத்தில் உள்ள கீழ்க்காணும் பகுதிகள் சேர்க்கப்பட்டுள்ளன.
*ஜன்சாத் வட்டத்துக்கு உட்பட்ட கதவுலி, மன்சூர்பூர் ஆகிய கனுங்கோ வட்டங்கள்
*ஜன்சாத் வட்டத்துக்கு உட்பட்ட ஜன்சாத் கனுங்கோ வட்டத்தின் ஜன்சாத், தலதா, திசாங், மேஹலாக்கி, கேடசோகவான், பசயாச்சு, நங்கலசதாவ் ஆகிய பத்வார் வட்டங்கள்
*ஜன்சாத் வட்டத்துக்கு உட்பட்ட கதவுலி நகராட்சி, கதவுலி சென்சஸ் டவுன், ஜன்சாத் நகராட்சி

## சட்டமன்ற உறுப்பினர்
இந்த தொகுதியில் இருந்து உத்தரப் பிரதேச சட்டமன்றத்திற்கு ஒருவர் தேர்ந்தெடுக்கப்படுவார்.
*உத்தரப் பிரதேசத்தின் பதினாறாவது சட்டமன்றத்தில், இந்த தொகுதியை கர்தார் சிங் பட்டானா முன்னிறுத்துகிறார்.

## சான்றுகள்

பகுப்பு:உத்தரப் பிரதேச சட்டமன்றத் தொகுதிகள்
பகுப்பு:முசாபர்நகர் மாவட்டம்
நசீபாபாத் சட்டமன்றத் தொகுதி

**நசீபாபாத் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது நகீனா பாராளுமன்றத் தொகுதிக்கு உட்பட்டது.

## பகுதிகள்

இந்த தொகுதியில் பிஜ்னோர் மாவட்டத்தில் உள்ள கீழ்க்காணும் பகுதிகள் சேர்க்கப்பட்டுள்ளன.
*நசீபாபாத் வட்டத்தில் உள்ள நசீபாபாத், நங்கல், சகன்பூர் ஆகிய கனுங்கோ வட்டங்கள்
*நசீபாபாத் வட்டத்தில் சகன்பூர் நகராட்சி, ஜலாலாபாத் நகராட்சி, நசீபாபாத் எம்.பி

(கனுங்கோ வட்டம் என்பது வட்டத்தின் உட்பிரிவாகும்.)

## சட்டமன்ற உறுப்பினர்
இந்த தொகுதியில் இருந்து உத்தரப் பிரதேச சட்டமன்றத்திற்கு ஒருவர் தேர்ந்தெடுக்கப்படுவார்.
*உத்தரப் பிரதேசத்தின் பதினாறாவது சட்டமன்றத்தில், இந்த தொகுதியை தஸ்லீம் முன்னிறுத்துகிறார்.

## சான்றுகள்

பகுப்பு:உத்தரப் பிரதேச சட்டமன்றத் தொகுதிகள்
பகுப்பு:பிஜ்னோர் மாவட்டம்
மீராப்பூர் சட்டமன்றத் தொகுதி

**மீராப்பூர் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது பிஜ்னோர் பாராளுமன்றத் தொகுதிக்கு உட்பட்டது.

## பகுதிகள்

இந்த தொகுதியில் முசாபர்நகர் மாவட்டத்தில் உள்ள கீழ்க்காணும் பகுதிகள் சேர்க்கப்பட்டுள்ளன.
*ஜன்சாத் வட்டத்துக்கு உட்பட்ட மீராப்பூர், போப்பா ஆகிய கனுங்கோ வட்டங்கள்
*ஜன்சாத் வட்டத்துக்கு உட்பட்ட ஜன்சாத் கனுங்கோ வட்டத்தின் சலார்பூர், ஜத்வாரா, கவால், தன்சாரி, ஜோலி, ரூர்காலி தலபாலி, நாக்லா புஜுர்க், கம்ஹேடா, திச்சா, கக்ரவுலி, தேவ்டா ஆகிய பத்வார் வட்டங்கள்.
*ஜன்சாத் வட்டத்துக்கு உட்பட்ட மீராப்பூர் நகராட்சி, போகேர்ஹெரி நகராட்சி

(கனுங்கோ வட்டம் என்பது வட்டத்தின் உட்பிரிவாகும். பத்வார் வட்டம் என்பது கனுங்கோ வட்டத்தின் உட்பிரிவாகும்.)

## சட்டமன்ற உறுப்பினர்
இந்த தொகுதியில் இருந்து உத்தரப் பிரதேச சட்டமன்றத்திற்கு ஒருவர் தேர்ந்தெடுக்கப்படுவார்.
உத்தரப் பிரதேசத்தின் பதினாறாவது சட்டமன்றத்தில், இந்த தொகுதியை ஜமீல் அகமது காஸ்மி முன்னிறுத்துகிறார்.

## சான்றுகள்

பகுப்பு:உத்தரப் பிரதேச சட்டமன்றத் தொகுதிகள்
பகுப்பு:முசாபர்நகர் மாவட்டம்
தேர்டு கிளாஸ் டிக்கெட்

**தேர்டு-கிளாஸ் டிக்கெட்** (Third-class Ticket), ஹீதர் வுட் எனும் ஆசிரியரால் எழுதப்பட்ட ஆங்கில மொழி நூல். ஒரு வங்காள கிராமத்தைச் சேர்ந்த 44 பேர் கொண்ட குழு ஒன்று அறிவைப் பெறுவதற்காகவே இந்தியாவை சுற்றிப்பார்க்க ரயிலில் மேற்கொண்ட பயணத்தைப் பற்றிய தனித்தன்மை கொண்ட நூலாகக் குறிப்பிடப்படுகின்றது. இது உண்மையாகவே நடந்த நிகழ்ச்சி என்று குறிப்பிடப்படுகின்றது. இந் நூலை இதனை அற்புதமான நூல் என்று இதனை  குறிப்பிடுகின்றார்.

கல்கத்தா, காசி, சாரநாத், லக்னோ, ஹரித்துவார், டெல்லி, ஆக்ரா, ஜான்சி, குஜராத், அஜ்மீர், ஜெய்ப்பூர், பம்பாய், ஹைதரபாத், மைசூர்,  ஊட்டி, கோயம்புத்தூர், கொச்சி, கன்னியாகுமரி, மதுரை, ராமேசுவரம், மகாபலிபுரம், பூரி, கொனார்க், டார்ஜிலிங், காங்டாக், கல்கத்தா என ரயிலில் சுற்றி வரும் வங்காள கிராமத்தினரின் அனுபவங்களின் பதிவாகவும் அவர்களுக்கு எழும் வித்தியாசமான சிந்திக்க வைக்கும் கேள்விகளின் பதிவாகவும் அறியப்படுகின்றது.

## மேற்கோள்கள்

## வெளியிணைப்புகள்
* Third-class ticket
*Third-class ticket

பகுப்பு:ஆங்கில நூல்கள்
அவி லேர்னர்

**அவி லேர்னர்** () (பிறப்பு: அக்டோபர் 13, 1947) இவர் ஒரு இசுரேல் நாட்டுத் திரைப்பட தயாரிப்பாளர் ஆவார். இவர் கிங் ஆஃப் கலிபோர்னியா, ராம்போ, எக்ஸ்பெண்டபில்ஸ் 2 போன்ற திரைப்படங்களை தயாரித்துள்ளார்.

## வெளி இணைப்புகள்
* 
* Nu Image / Millennium Films 

பகுப்பு:1947 பிறப்புகள்
பகுப்பு:வாழும் மக்கள்
பகுப்பு:திரைப்படத் தயாரிப்பாளர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கத் திரைப்பட நடிகர்கள்
மைகேல் பரநாதன்

**மைகேல் பரநாதன்** () இவர் ஒரு திரைப்படத் தயாரிப்பாளர் ஆவார். இவர் நைட் அட் த மியுசியம் 3 போன்ற திரைப்படங்களை தயாரித்துள்ளார்.

## வெளி இணைப்புகள்
*

பகுப்பு:வாழும் மக்கள்
பகுப்பு:திரைப்படத் தயாரிப்பாளர்கள்
பகுப்பு:அமெரிக்கத் திரைப்படத் தயாரிப்பாளர்கள்
ஆலன் ரிட்ச்சொன்

**ஆலன் ரிட்ச்சொன்** () (பிறப்பு: நவம்பர் 28, 1982) ஒரு அமெரிக்க நாட்டுத் திரைப்பட நடிகர், மாடல், பாடகர் மற்றும் பாடலாசிரியர் ஆவார். இவர் த ஹங்கர் கேம்ஸ் கட்சிங் பயர் உள்ளிட்ட திரைப்படங்களில் நடித்துள்ளார்.

## வெளி இணைப்புகள்

* 

## மேற்கோள்கள்

பகுப்பு:1982 பிறப்புகள்
பகுப்பு:விளம்பர நடிகர்கள்
பகுப்பு:பாடலாசிரியர்கள்
பகுப்பு:பாடகர்கள்-பாடலாசிரியர்கள்
பகுப்பு:பாடகர்கள்
பகுப்பு:அமெரிக்க குரல் நடிகைகள்
பகுப்பு:அமெரிக்க நடிகர்கள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
இப்னு அரபி

**இப்னு அரபி (றலி)** என அழைக்கப்படும் **அபு அப்தல்லா முகம்மது இப்னு அலி இப்னு முகம்மது இப்னு அல்-அரபி அல்-ஹாத்திமி அத்தாய்** (*Abū ʿAbd Allāh Muḥammad ibn ʿAlī ibn Muḥammad ibn al-ʿArabī al-Ḥātimī aṭ-Ṭāʾī*,   சூலை 25, 1165 - நவம்பர் 8, 1240) என்பவர் அராபிய சூபி இறைஞானியும், மெய்யியலாளரும் ஆவார். சூபித்துவத்தைப் பின்பற்றுபவர்களால் இவர் "பெரும் அறிஞர்" எனவும் உண்மையான ஞானி எனவும் போற்றப்பட்டவர்

## வாழ்க்கைக் குறிப்பு
இவர் ஹிஜ்ரி ஆண்டு 560 இல் எசுப்பானியாவில் உள்ள மூர்சியா என்னும் இடத்தில் பிறந்து 'இஸ்பீலியா' என்ற ஊரில் வளர்ந்தார்.

"அஷ்ஷெய்க்குல் அக்பர்" (மாபெரும் குருநாதர்), "முகியுதின் இப்னு அரபி" "ஹுஜ்ஜத்துல்லாஹில் ளாஹிரா" (இறைவனின் வெளிப்படையான அத்தாட்சி), "ஆயத்துல்லாஹில் பாஹிரா" (இறைவனின் வியத்தகு அற்புதம்) ஆகிய சிறப்புப் பெயர்களால் அழைக்கப்பட்டார்.  இவர்கள் அதிகமான நூல்கள் எழுதியுள்ளார்கள். அவற்றுள் 'அல் புதுஹாத்துல் மக்கியா', புஸுசுல் ஹிகம்', 'மபாதிஹுல் கைப்', அத்தஹ்ரிபாத்', 'முஹாளறதுல் அப்றார்' ஆகியவை மிகப் பிரபலமானவையாகும்.

இவர் மத்திய கிழக்கு நாடுகளில் பயணம் செய்து  இஸ்லாமிய பிரச்சாரங்களை மேற்கொண்டிருந்த வேளையில், சிரியாவின் தலைநகர் ('திமிஷ்க்') டமஸ்கசில் ஹிஜ்ரி ஆண்டு 638 (கி.பி.1240) காலமானார்.

## மேற்கோள்கள்

## வெளி இணைப்புகள்
* Ibn Arabi society page about Ibn Al 'Arabi
* Information about Ibn Al 'Arabi's life and works 

பகுப்பு:1165 பிறப்புகள்
பகுப்பு:1240 இறப்புகள்
பகுப்பு:இசுலாமிய மெய்யியலாளர்கள்
பெண்களைக் கேலி செய்தல் தடை சட்டம், 1998

**பெண்களைக் கேலி செய்தல் தடை சட்டம், 1998**   ஜூலை 30, 1998 ஆம் ஆண்டு நடைமுறைக்கு வந்தது. பொது இடங்களில் பெண்களைக் கேலி செய்வதைத் தடுப்பதற்காக இந்தச் சட்டம் தமிழகத்தில் கொண்டுவரப்பட்டது. மசோதா எண் 53 மூலம் தமிழகத்தில் சுதந்திர இந்தியாவின் 49ஆவது ஆண்டில் நிறைவேற்றப்பட்டது. 

## சட்டம் இயற்றக் காரணம்
ஜூலை 18, 1998, இளைஞர் காங்கிரஸ் கூட்டத்தில் இருந்து ஆட்டோவில் திரும்பிக் கொண்டிருந்த ஒரு கும்பல் குடிபோதையில் சாலையில் நடந்து கொண்டிருந்த சாரிகா மற்றும் அவரது நண்பர் கவிதா மீது நீர் தெளித்தது. மேலும் ஒரு படி சென்று, ஹரி என்பவர் சாரிகா மீது சமநிலையை இழந்து விழுந்து கடுமையான தலைக் காயங்கள் காரணமாக மரணமடைந்தார். சென்னை எத்திராஜ் கல்லூரியை சேர்ந்த சாரிகா ஷா என்ற ஒரு பெண் மாணவரின் மரணம் இந்த சட்டம் இயற்ற காரணமாயிற்று. 

## சட்டம்
* எல்லா இடங்களிலிலும் பெண்களை கேலி செய்வது தடை செய்யப்பட்டுள்ளது.
* இதனை மீறுவோருக்கு 1 வருட கடுங்காவல், 1௦,௦௦௦ ரூபாய் அபராதம் 

## மேற்கோள்கள்


பகுப்பு:தமிழக அரசின் சட்டங்கள்
பிரனாய் குமார்

**பிரனாய் அசீனா சுனில் குமார்** (*Prannoy Haseena Sunil Kumar*, 17 சூலை 1992) ஓர் இந்திய இறகுப்பந்தாட்ட  விளையாட்டுக்காரர் ஆவார். 2010இல் சிங்கப்பூரில் நடந்த இளையோர் ஒலிம்பிக்  விளையாட்டுக்களில் சிறுவர் ஒற்றையர் நிகழ்வில் வெள்ளிப் பதக்கம் வென்றுள்ளார். 2011இல் இந்தியா சூப்பர் தொடரிலும் 2012இல் ஆசிய இறகுப்பந்தாட்ட வாகையர் போட்டியிலும் பங்கேற்றுள்ளார்.

செப்டம்பர் 14, 2014 அன்று இந்தோனேசியாவின் மாஸ்டர்சு கிரான் பிரீ கோல்டு போட்டியில் பங்கேற்று தனது வாழ்நாளில் முதன்முறையாக முதலிடத்தை வென்றுள்ளார்; இப்போட்டியின் இறுதியாட்டத்தில் உள்ளூர் விருப்பமான வீரர் பிர்மன் அப்துல் கோலிக்கை  21-11,22-20 என்ற கணக்கில் தோற்கடித்து அமெரிக்க டாலர் 1,25,000 வென்றுள்ளார்.

## மேற்சான்றுகள்

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:இந்திய இறகுப்பந்தாட்ட வீரர்கள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
கீழப்பளுவூர் சின்னச்சாமி

**கீழப்பளுவூர் சின்னச்சாமி** (1937 – 1964) என்று அறியப்படும் சின்னச்சாமி இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிர்ப்புப் போராட்டத்தின்போது தமிழகத்தில் முதன்முதலாகத் தீக்குளித்து உயிர்விட்ட போராளி ஆவார்.

## வாழ்க்கை
அரியலூர் மாவட்டத்தின், அரியலூர் வட்டத்தைச் சேர்ந்த ஆறுமுகம், தங்கம்மாள் இணையரின் மகனே சின்னச்சாமி. இவர் பெற்றோருக்குத் திருமணமாகி 23 ஆண்டுகள் கழித்துப் பிறந்தவர். ஐந்தாம் வகுப்புவரை படித்துவிட்டு உழவுத் தொழிலை மேற்கொண்டிருந்தார். சுயமரியாதை நூல்களை ஈடுபாட்டுடன் படித்து வந்தார். மனைவியின் பெயர் கமலம். ஒரே மகளின் பெயர் திராவிடச்செல்வி.

## இந்தித் திணிப்பை எதிர்த்துப் போராட்டம்
1965 சனவரி 26 அன்றிருந்து இந்தி மட்டுமே ஆட்சி மொழி எனும் சட்டத்தை நிறைவேற்ற நடுவணரசு ஓரிரு ஆண்டுகளுக்கு முன்பிருந்தே தயாராகி வந்தது. முன்னறிவிப்புகளும் வந்தன. இதை உணர்ந்த மாணவர்களும் பொதுமக்களும் எச்சரிக்கை அடைந்து முன்கூட்டியே கிளர்ந்தனர், தமிழகத்தில் ஓரிரு ஆண்டுகளுக்கு முன்பே போராட்டம் வெடித்தது. மக்கள் உணர்ச்சிக் கொந்தளிப்பில் இருந்தனர். அந்த நேரத்தில் தெற்கு வியட்னாமில் புத்த பிக்குகள் அமைதி வேண்டி, தீக்குளித்தனர் என்ற செய்தி இதழ்களில் வெளி வந்தன.''

## தீக்குளிப்பு
திருச்சிக்கு வந்த சின்னச்சாமி, அங்கே ஒரு புகைப்படம் எடுத்து, அதன் இரசீதைத் தான் உயிரை விடப்போவதாக எழுதிய கடிதத்துடன் இணைத்து, தன் நண்பருக்கு அனுப்பினார். பின்னர், 1964 ஆம் ஆண்டில் சனவரி இருபத்தைந்தாம் நாள், திருச்சி இரயில் நிலையத்தின் வாயிலில், விடியற் காலை 4.30 மணிக்குப் பெட்ரோல் ஊற்றித் தீவைத்துக் கொண்டு, ”தமிழ் வாழ்க, இந்தி ஒழிக” எனக் கத்தியவாறு, கட்டாய இந்தி திணிப்பைக் கண்டித்து தீக்குளித்து உயிரிழந்தார்.

## சிலை
ஒவ்வொரு ஆண்டும் சனவரி 25 ஆம் நாள் மொழிப்போர் தியாகிகளின் வீரவணக்க நாளாக நாம் தமிழர், பா.ம.க, தி.மு.க, அ.தி.மு.க, ம.தி.மு.க போன்ற கட்சிகள் கடைபிடித்து வருகின்றன. திருச்சிராப்பள்ளி மாவட்டம், கம்பரசம் பேட்டையில் 8 இலட்சத்து 79 ஆயிரம் ரூபாய் செலவில் கீழப்பளுவூர் சின்னச்சாமிக்கு தமிழக அரசினால் சிலை அமைக்கப்பட்டுள்ளது.

## மேலும் காண்க
இந்தித் திணிப்பு எதிர்ப்புப் போராட்டம்

## மேற்கோள்கள்


## வெளி இணைப்புகள்
*தொடரும் மொழிப்போர், மொழிப்போர் / அத்தியாயம் 14 
*மொழிப்போர் தியாகிகள் மண்டபம், சென்னை
*மொழிப்போர் தியாகிகள் வீர வணக்க நாள் கீழப்பழூர் சின்னச்சாமி, விராலிமலை சண்முகத்துக்கு அஞ்சலி, தினமணி, நாள்: ஜனவரி 26, 2014

பகுப்பு:1915 பிறப்புகள்
பகுப்பு:1939 இறப்புகள்
பகுப்பு:இந்தி எதிர்ப்புப் போராட்டத்தில் தீக்குளித்து இறந்தவர்கள்
பகுப்பு:அரியலூர் மாவட்ட மக்கள்
பகுப்பு:ஊர்ப் பெயரால் அறியப்படும் மக்கள்
தொண்டகப் பறை

**தொண்டகப் பறை** என்பது பண்டைய இசைக்கருவிகளில் ஒன்று. இது குறிஞ்சி நிலமாகிய மலையில் வாழ்ந்த மக்களின் இசை என்று இலக்கண நூல்கள் தெரிவிக்கின்றன.  இந்தப் பறை முழக்கத்துடன் குன்றக் குறவர் குரவை ஆடுவர். முருகு எனப்பட்ட வேலன் இதனை ஒலியோடு சேர்ந்து ஆடுதலும் உண்டு. இதில் இரண்டு வகை உண்டு. தொண்டகப்பறை என்பது உடுக்கு. தொண்டகச் சிறுபறை என்பது குடுகுடுப்பை.  

தொண்டகப் பறை ஒலிக்கும்போது இரவில் தினை அறுப்பவர் ஒலி கேட்பது போல இருக்கும்.

அருவி ஒழுகும் மலைப்பிளவுக் கவாண் நிலத்தில் சிறுகுடிப் பாக்கத்தில் வேங்கைப்பூ சூடிக்கொண்டு தொண்டகப்பறை சீர் முழக்கத்திற்கு ஏற்ப முருகன் பெண்டிரைத் தழுவிக்கொண்டு ஆடுவது போல் அகப்பாடல் தலைவன் ஒருவன் ஆடினானாம். 

குரவைக் கூத்து தொண்டகச் சிறுபறை முழக்கத்துடன் ஆடப்படும். வேலன் கானவர் மூங்கில் குழாயில் மூடி விளைவித்துத் தந்த கள்ளை உண்டுவிட்டு குன்றகச் சிறுகுடி உறவினர்களுடன் இந்தப் பறை முழக்கத்துடன் குரவை ஆடினான். 
## மேற்கோள் குறிப்பு

பகுப்பு:தமிழிசை
பழங்கரை முன்தோன்றீசுவரர் கோயில்

**பொன் சோழீஸ்வரர் ஆலயம்** என்றும் **பழங்கரை முன்தோன்றீசுவரர் கோயில்** என்றும் வழங்கப்படும் பழைமையான திருக்கோயில் திருப்பூர் மாவட்டத்தில், அவிநாசி அருகில் அமைந்துள்ள சிவபெருமான் திருக்கோயில்.

## மரபு வரலாறு
### ஆபத்து காத்த விநாயகர்
அக்னி மாநதி ஆறு அருகில் "ஆபத்து காத்த விநாயகர்" உள்ளார். வெள்ளம் ஏற்படும் ஆபத்தான காலகட்டங்களில் ஊரைக் காப்பாற்றியமைக்காக இவருக்கு காரணப்பெயராக ஆபத்து காத்த விநாயகர் என்ற திருப்பெயர் ஏற்பட்டது.(இந்த ஆறு இருந்த அடையாளம் மட்டுமே உண்டு))

### ஆங்கிலேய அதிகாரிக்கு அருளியமை
ஆங்கிலேயர் ஆட்சி காலத்தில் ஊர் நிர்வாகத்திற்காக முகாமிட்டிருந்த ஆங்கிலேய உயரதிகாரியும் அவரது குழுவும் தங்கியிருந்த கூடாரங்கள் வெள்ளத்தால் அடித்துச் செல்லப்பட்டன. ஆபத்தான அச்சமயத்தில் இந்த விநாயகப்பெருமானைப் பார்த்து காப்பாற்ற வேண்டினார் அந்த உயரதிகாரி. ஆற்று நீர் விலகி வழிவிட்டதால் அவர்களும் தப்பினர். இந்த விநாயகர் மீது பக்தி கொண்ட அந்த ஆங்கிலேய உயரதிகாரி, அன்றுமுதல் இவரது பூஜை செலவிற்கு தினமும் இரண்டு ரூபாய் வழங்கச்செய்தார். (உத்தரவு எண்: 3136 B.P.G.O.No: 1625 தேதி: 25.11.1899. இன்றளவும் நூறு ஆண்டு கடந்த பின்னரும் இதே இரண்டு ரூபாய் இந்த விநாயகருக்குத் தமிழக அரசால் ஒதுக்கப்படுகின்றது)

## நித்ய கல்யாணப் பெருமாள்
இத்திருக்கோயில் உள்ளே ஸ்ரீதேவி, பூதேவி உடனுறை நித்ய கல்யாணப் பெருமாள் உள்ளார். 

## திருக்கோயில் பற்றிய தொன்தகவல்கள்
கல்வெட்டுகள் மூலம், முன்பு ஊர் நிர்வாக சபை ஊரையும் திருக்கோயிலையும் பராமரித்து வந்ததும் திருக்கோயிலின் வளமும், மன்னர்கள் அளித்த நன்கொடை பற்றிய தகவல்களும் தெரிய வருகின்றன. 

### பழங்கரையின் தகவல் தரும் கல்வெட்டுகள்
* வீரராஜேந்திர சோழர் கல்வெட்டுகள் மூன்று
* விக்கிரம சோழ மன்னர் கல்வெட்டு ஒன்று
* விஜயநகர் மன்னர் அச்சுதராயன் கல்வெட்டுகள் இரண்டு

## பெயர்க்காரணம்
அனைத்துக்கும் முன்பே தோன்றிய இறைவனார் சிவபெருமான் என்பதைக்குறிக்கும் விதமாக முன்தோன்றீசுவரர் என்ற திருப்பெயர் ஏற்பட்டதாகக் கூறப்படுகின்றது. 

## பேருந்து வசதி
அவிநாசியிலிருந்து பேருந்து வசதி உண்டு.

## மேற்கோள்கள்

## வெளியிணைப்புகள்
*http://hinduspritualarticles.blogspot.in/2012/01/blog-post_19.html?q=பழங்கரை

பகுப்பு:திருப்பூர் மாவட்டத்திலுள்ள சிவன் கோயில்கள்
புண்ணிய பூமியில் புனிதப் பயணம் (நூல்)

**புண்ணிய பூமியில் புனிதப் பயணம்** நூல், குமுதம் ஜோதிடம் வார இதழில் வெளிவந்த, இதழ் ஆசிரியரின் (ஏ.எம்.ராஜகோபாலன்) இமய மலைப் பயணக் குறிப்பு, வரலாறுகள் கொண்ட ’புண்ணிய பூமியில் புனிதப் பயணம்’ கட்டுரையின் தொகுப்பு நூல். இந்நூல் 15.04.2011 வெள்ளிக்கிழமையன்று தயானந்த சரஸ்வதி சுவாமிகளால் வெளியிடப்பட்டது.இந்நூலை வெளியிட்ட பதிப்பகம் கோயம்புத்தூர் ஸ்ரீராகவேந்திரர் பப்ளிகேஷன்ஸ். 

இமயமலையின் ஆன்மிகப் பயணநூலாகவும், இமயம், மானசரோவர், மகா பிரயாகைகள், இமயத்திலுள்ள பல புண்ணிய தலங்கள், புனிதத் தீர்த்தங்கள், முனிவர்கள் தவம்புரிந்த தலங்கள் ஆகியவற்றின் விரிவான வரலாற்றைத் ஆதாரங்கள் திரட்டி எழதப்பட்ட வரலாற்று நூலாகவும் அறியப்படுகின்றது. 

## மேற்கோள்கள்

பகுப்பு:இந்து சமய நூல்கள்
சோனி பல்

**சோனி பல்** இது செப்டம்பர் 1ஆம் திகதி முதல் பெண்களுக்காக மட்டும் தொடங்கப்பட்ட ஹிந்தி மொழித் தொலைக்காட்சி சேவையாகும்.

## வெளி இணைப்புகள்
* 
* Sony Liv 

பகுப்பு:தொலைக்காட்சி
பகுப்பு:தொலைக்காட்சி நிறுவனங்கள்
பகுப்பு:2014 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
கிழக்கு நேர வலயம் (வட அமெரிக்கா)

**கிழக்கு நேர வலயம்** (**ET**) ஐக்கிய அமெரிக்காவின்  கிழக்குப் பகுதியில் தொடர்ச்சியாக உள்ள 17 மாநிலங்களிலும்  கனடாவின் கிழக்குப் பகுதியின் சில இடங்களிலும் தென் அமெரிக்காவில் மூன்று நாடுகளிலும் கடைபிடிக்கப்படும் நேர வலயம் ஆகும்.

எங்கெல்லாம்  **கிழக்கு சீர்தர நேரம்** (**EST**) பயன்படுத்தப்படுகிறதோ அங்கெல்லாம் சீர்தர நேரம் (இலையுதிர்/குளிர்காலம்) ஒருங்கிணைந்த அனைத்துலக நேரத்திலிருந்து 5 மணி நேரம் பின்தங்கியுள்ளது (ஒ.ச.நே - 05:00).
(இளவேனில்/கோடைக் காலத்தில்) பகலொளி சேமிப்பு நேரம் கடைபிடிக்கப்படும்போது **கிழக்கு பகலொளி நேரம்** (**EDT**) ஒருங்கிணைந்த அனைத்துலக நேரத்திலிருந்து 5 மணி நேரம் பின்தங்கியுள்ளது (ஒ.ச.நே−04:00).

நேர வலயத்தின் வடக்குப் பகுதிகளில், மார்ச்சு மாதத்தில் இரண்டாவது ஞாயிறு அன்று, அதிகாலை 2:00 மணி கிழக்கு சீர்தர நேரம் போது, கடிகாரங்கள் அதிகாலை 3:00 மணிக்கு நகர்த்தப்படுகின்றன. நவம்பர் மாதம் முதல் ஞாயிறன்று அதிகாலை 2:00 மணி கிழக்கு பகலொளி நேரம் போது கடிகாரங்கள் அதிகாலை 1:00 மணிக்கு பின்னால் நகர்த்தப்படுகின்றன.  தெற்குப் பகுதிகளிலுள்ள பனமா, கரிபீயனில் பகலொளி சேமிப்பு நேரம் அனுசரிக்கப்படுவதில்லை. ஐக்கிய அமெரிக்காவில் நேர்வது போலவே, கனடாவிலும் நேரம் மாறுகிறது.
## மேற்சான்றுகள்

பகுப்பு:நேர வலயங்கள்
செண்டூர் வரதராஜப் பெருமாள் கோயில்

**செண்டூர் வரதராஜ பெருமாள் திருக்கோயில்** என்பது விழுப்புரம் மாவட்டத்தில் அமைந்துள்ள சிதிலமடைந்த புராதன வைணவத் திருக்கோயில் ஆகும்.

## அமைவிடம்
நடுநாட்டு திருப்பதிகள் திருக்கோவிலூருக்கும் திருவஹீந்திரபுரத்திற்கும் இடையே  உள்ள செண்டூரில் இக்கோயில் அமைந்துள்ளது.

2003-ஆம் ஆண்டிலிருந்து புனர்நிர்மாணப்பணிகள் நடைபெற்று வருகின்றது.

## மேற்கோள்கள்

பகுப்பு:சிதிலமடைந்த கோயில்கள்
பகுப்பு:விழுப்புரம் மாவட்டத்திலுள்ள பெருமாள் கோயில்கள்
தஞ்சாவூர் பீரங்கி

**தஞ்சாவூர் பீரங்கி** (*Thanjavur cannon*) என்பது, தஞ்சாவூர் நகருக்குச் சுற்றுலா வரும் பயணிகள் பார்க்கவேண்டியவற்றில் ஒன்றாகும். இப்பீரங்கி தஞ்சாவூர் கீழவாசல் பகுதியில், தஞ்சாவூர் வெள்ளை பிள்ளையார் கோயில் அருகில், காணப்படுகிறது. பீரங்கி உள்ள இடத்தினைப் பீரங்கி மேடு என்றழைக்கின்றனர்.

## இராஜகோபால பீரங்கி

இப்பீரங்கி புதிய தொழில்நுட்பத்தில் உருவாக்கப்பட்டுள்ளதாகும்.  தஞ்சாவூர் பெரிய கோட்டையின் உட்புறம் கிழக்கு வாசலையொட்டி ஒரு பெரிய மேடை அமைக்கப்பெற்று அதன்மேல் பெரிய பீரங்கி வைக்கப்பட்டுள்ளது. இதனை மக்கள் ‘இராஜகோபால பீரங்கி‘ என்று குறிப்பிடுகின்றனர்.  இது நாயக்கர் காலப் பீரங்கி என்பது செவி வழியாகத் தொடரும் செய்தியாகும். 

## அமைப்பு
                                                                            Tanjaicannonout.jpg
பொதுவாகப் பீரங்கிகள் வார்ப்பிரும்பால் வார்க்கப்படும். ஆனால் இதுவோ தேனிரும்புப் பட்டைகளால், இணைப்பு முறையில், உருவாக்கப்பெற்றுள்ளது.  இந்த பீரங்கி முகவாய் (Muzzle) முதல்  புட்டம் (Breech) வரை 26 அடி நீளம் கொண்டது. பீரங்கியின் உருட்டுருளைக் குழாயின் விட்டம் 300 மி.மீ. ஆகும். பீரங்கி 150 மி.மீ. உட்சுவர் கனம் கொண்டது. பீரங்கியின் குழாயின் (Barrel) உடல் இரு பகுதிகளாக இணைக்கப்பட்டுள்ளது. பிறகு அதன்மீது தொடராக வளையங்களைப் பக்கவாட்டில் இணைத்து, வெளிக்குழாய் உருவாக்கப்பட்டுள்ளது. இவ்விரண்டு குழாய்களும், ஒன்றை ஒன்று பாதுகாக்கும் வண்ணம், மிக இறுக்கமாகப் பிணைக்கப்பட்டுள்ளது. உட்குழாயின் பட்டைகள், பீரங்கி முகவாயின் (Muzzle) வெளிப்புறமாக  மடக்கிவிடப்பெற்றுள்ளது. மறுபுறம் பீரங்கியின் புட்டம் (Breech) உள்ளது. மேல் குழாயின் மேல் 5 இடங்களில், வலுவூட்டும் இணைப்பு வளையங்களின் (Reinforcing connection rings) பிதுக்க அமைப்புகள் உள்ளன. இப்பீரங்கி அதன் ஆதார இணைக்கம்பங்களில் முட்டி நிறுத்தப்பட்டுள்ளது (mounted on its Trunnions). இந்தியாவிலுள்ள மிகப் பெரிய பீரங்கிகளில் இதுவும் ஒன்றாகும்.

## மேற்கோள்கள்

பகுப்பு:பீரங்கிகள்
பகுப்பு:தஞ்சாவூர் மாவட்டம்
வல்லம் (செங்கல்பட்டு)

**வல்லம்** (ஆங்கிலம்:Vallam), இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டத்தில் உள்ள செங்கல்பட்டு நகரத்திற்கு அருகில் அமைந்துள்ள ஒரு சிற்றூர் ஆகும்.

இங்கமைந்துள்ள மூன்று பல்லவர் காலக் குடைவரைக் கோயில்கள் மற்றும் கல்வெட்டுகள் காரணம் சிறப்பு கொண்டவை.

## மேலும் பார்க்க
* செங்கை வல்லம் குடைவரைக் கோயில்கள்

## மேற்கோள்கள்

செங்கல்பட்டு மாவட்ட ஊர்களும் நகரங்களும்
சேரந்தீவின் மூன்று இளவரசர்கள்

thumb | வலது***சேரந்தீவத்தின் மூன்று இளவரசர்கள்*** என்று தமிழில் அறியப்படும் *The Three Princes of Serendip* என்ற கதை, 1557ல் மிசெல் திரமெஃசினோ இத்தாலிய மொழியில் *Peregrinaggio di tre giovani figliuoli del re di Serendippo* என்ற பெயரில் வெனிசு மாநகரில் வெளியிட்ட கதையின் ஆங்கில மொழிபெயர்ப்பாகும். திரமெஃசினோ இந்தக் கதையை கிறிசுதொபெரொ அரெமீனோ என்பவரிடமிருந்து கேட்டதாகச் சொன்னார்.  அமீர் குசுரௌ 1302ல் எழுதிய *[[அசுத்து பிகித்து]]* (Hasht-Bihisht) என்ற பாரசீக மொழி விந்தைக்கதையின் முதல் தொகுப்பிலிருந்து இத்தாலிய மொழிக்குப் பெயர்த்து எழுதியவர் அரெமீனோ. பிரான்சிய மொழி வழியாக ஆங்கிலத்துக்கு வந்த இந்தக் கதையின் ஆங்கில மொழிபெயர்ப்பு தற்போது அச்சில் இல்லை.
இலங்கைத் தீவுக்குப் பாரசீகத்திலும் உருதுவிலும் உள்ள *சேரந்தீவம்* என்ற பெயர் சமஸ்கிருதத்தில் தங்கத்தீவு என்று பொருள்படும் *ஸ்வர்ணத்வீபா* என்ற சொல்லிலிருந்தோ அல்லது முதன்முதல் "சேரன் தீவு" என்ற தமிழ்ச் சொல்லிலிருந்தோ வந்திருக்கலாம்.  இதற்கு மாறாக சிலர் இந்தச் சொல் "சிங்கள இனம் வாழுமிடம்" என்று பொருள்தரும் *ஸிம்ஹலத்வீபா* என்ற சொல்லிலிருந்து வந்தது என்று கருதுகிறார்கள்.

## மேற்கோள்கள்

## வெளி இணைப்புகள்
* The meanings of "Serendip" 
* Link to Amazon listing of "The Three Princes of Serendip", by Elizabeth Jamison Hodges (out of print)

பகுப்பு:இத்தாலிய மொழி
செங்கை வல்லம் குடைவரைக் கோயில்கள்

**செங்கை வல்லம் குடைவரைக் கோயில்கள்** செங்கல்பட்டு அருகே அமைந்துள்ள வல்லம் எனும் சிற்றூரில் அமைந்த மூன்று குடைவரைக்கோயில்களைக் குறிக்கும். இவற்றில் ஒன்று பெருமாளுக்கானது.

முதல் குடவரை வேதாந்தீசுவரர் எனும் சிவபெருமானுக்கு அமைந்தது. முதல் குடவரைக்கு அடுத்து  அமைந்துள்ள இடைப்பட்ட குடைவரை சிவலிங்கத்திருமேனி சில நூற்றாண்டுகளுக்கு முன்னர் பின்னப்பட்டுவிட்டதால் வழிபாடு நிறுத்தப்பட்டது. சரிசெய்யும் முயற்சிகள் நடைபெற்று வருகின்றன. இவற்றிற்கு அடுத்து வடக்கில் தாழ்வான பாறைச்சரிவில் அமைந்துள்ளது கரிவரதராஜப் பெருமாளுக்கான திருக்கோயில்.

இக்குடைவரைகள் அமைவதற்கு கொம்பை எனும் பல்லவ ராஜகுமாரியும் சாதாரண குடிமகளும் காரணமாக அமைந்துள்ளனர். 

**வல்லம் வேதாந்தீசுவரர் திருக்கோயில்** பல்லவர் காலத்தில் அமைந்த குடைவரைக்கோயில். வல்லம், குன்றின் மேலிருக்கும் குடைவரையில் அமைந்துள்ளது.

**ஸ்ரீ கரிவரதராஜப் பெருமாள் திருக்கோயில்** பல்லவர் காலத்தில் அமைக்கப்பட்ட குடைவரைக்கோயில். செங்கற்பட்டு மாவட்டம் , வல்லம் ஊரில் அமைந்துள்ள முதலிரு குடைவரைகளுக்கு அடுத்து தாழ்வான பாறைச்சரிவில் அமைக்கப்பட்ட மூன்றாவது குடைவரைக் கோயிலாக அமைந்துள்ளது. பெருமாள் திருக்கோயிலில் விஷ்ணுதுர்க்கை அமைந்துள்ள அரிய அமைப்பு கொண்டது.

## மேலும் பார்க்க
* குடைவரைக் கோயில்

## மேற்கோள்கள்

## வெளியிணைப்புகள்
* http://solvanam.com/?p=32496
* http://www.varalaaru.com/design/article.aspx?ArticleID=416
*http://www.tamilvu.org/slet/l4330/l4330pd1.jsp?bookid=120&pno=774

பகுப்பு:தமிழகத்துக் குடைவரைகள்
பகுப்பு:செங்கல்பட்டு மாவட்டத்திலுள்ள சிவன் கோயில்கள்
பகுப்பு:செங்கல்பட்டு மாவட்டத்திலுள்ள பெருமாள் கோயில்கள்
புது தில்லி தொடருந்து நிலையம்

**புது தில்லி தொடர்வண்டி நிலையம்** தில்லியில் உள்ளது. இது அஜ்மீரி கேட், பகார்கஞ்சு பகுதிகளுக்கு இடையில் அமைந்துள்ளது. இங்கு முந்நூறு தொடர்வண்டிகள் வந்து செல்கின்றன. பதினாறு நடைமேடைகளைக் கொண்டது. நாளொன்றுக்கு 500,000 பயணிகள் வருகின்றனர். 

### டெல்லி மெட்ரோ

## வண்டிகள்

## மேலும் பார்க்க
* தில்லி சந்திப்பு தொடருந்து நிலையம்
* ஹசரத் நிசாமுதீன் தொடருந்து நிலையம்
* தில்லி சராய் ரோகில்லா தொடருந்து நிலையம்
* தில்லி சப்தர்ஜங் தொடருந்து நிலையம்
* ஆனந்து விகார் முனையத் தொடருந்து நிலையம் 
* தில்லி மெட்ரோ

## சான்றுகள்

## இணைப்புகள்
* புது தில்லி தொடருந்து நிலைய வரைபடம்
* வந்து செல்லும் தொடர்வண்டிகள்

பகுப்பு:தில்லி சுற்றுப் பகுதிகள்
பகுப்பு:புது தில்லி
தில்லி சந்திப்பு தொடருந்து நிலையம்

**டெல்லி சந்திப்பு** தில்லியில் உள்ள தொடர்வண்டி நிலையம் ஆகும். இதை **பழைய டெல்லி தொடர்வண்டி நிலையம்** என்றும் அழைப்பர். பின்னர் கட்டப்பட்டதை புது தில்லி தொடருந்து நிலையம் என்று அழைக்கின்றனர். 

## வண்டிகள்

## மேலும் பார்க்க
* புது தில்லி தொடருந்து நிலையம்
* ஹசரத் நிசாமுதீன் தொடருந்து நிலையம்
* தில்லி சராய் ரோகில்லா தொடருந்து நிலையம்
* தில்லி சப்தர்ஜங் தொடருந்து நிலையம்
* ஆனந்து விகார் முனையத் தொடருந்து நிலையம் 
* தில்லி மெட்ரோ

## சான்றுகள்

## இணைப்புகள்

*வந்து செல்லும் தொடர்வண்டிகள்
*கிளம்பும் வண்டிகள்
* பழைய டெல்லி ரயில் நிலையத்திலிருந்து ரயில்கள்

பகுப்பு:தில்லி சுற்றுப் பகுதிகள்
பகுப்பு:பழைய தில்லி